**ŠOLSKA PREHRANA**

Ponudnik šolske prehrane je Slorest d.o.o. Na voljo je spletno naročanje menijev in odjava prijavljene malice preko eAsistenta.

**1. PRIJAVA NA ŠOLSKO PREHRANO**

Vsi, ki želijo malicati v šoli, morajo oddati **Prijavnico na šolsko prehrano**, ki se nahaja na spletni strani šole oz. jo dobite v tajništvu šole.

Cena posameznega obroka znaša **3,60 €**.

**Subvencionirana prehrana**

Upravičeni do subvencije za malico so tisti dijaki, ki se redno izobražujejo, so prijavljeni na malico in jim je po zakonu, ki ureja uveljavljanje pravic iz javnih sredstev, priznana pravica do otroškega dodatka ali državne štipendije.

Subvencija za malico pripada dijakom, pri katerih povprečni mesečni dohodek na osebo, ugotovljen v odločbi o otroškem dodatku, znaša:

- **do 42% neto** povprečne plače v RS – 100% subvencija za malico (3,60 €);

malica za dijaka je brezplačna.

- **nad 42 do 53 % neto** povprečne plače v RS – 70% subvencija za malico (2,52 €);

za malico dijak plača 1,08 € na dan.

- **nad 53 do 64 % neto** povprečne plače v RS – 40% subvencija za malico (1,44 €);

za malico dijak plača 2,16 € na dan.

Podatke o upavičenosti do subvencije bo šola dobila preko vpogleda v Centralno evidenco udeležencev vzgoje in izobraževanja.

**2. NAROČANJE NA MALICO**

2.1 Vsi dijaki, ki so prijavljeni na malico (razen dijaki s polno subvencijo prehrane) morajo na dijaško izkaznico najprej naložiti denar (dobroimetje). Denar naložijo na račun šole:

III. gimnazija Maribor, Gosposvetska cesta 4, 2000 Maribor

Nakazilo denarja za šolsko prehrano

SI56 0110 0603 0695 091

BIC KODA BSLJSI2X

Sklic 00 **identifikacijska številka** dijaka (dobijo prvi šolski dan)

2.2 Na posamezen obrok se naročajo preko osnovnega paketa eAsistenta.

2.3 Na malico se je potrebno naročiti najkasneje **do 8.00 za prihodnji dan**. Po tej uri se prijave samodejno zaklenejo in na obrok ne bodo prijavljeni. Pri omejitvi prijave in izbiri menija se upoštevajo samo dnevi od ponedeljka do petka.

2.4 Na razpolago je 5 menijev.

**3. PREVZEM OBROKA**

Naročen obrok prevzamejo z dijaško izkaznico v razdelilni kuhinji šole. Če obroka **ne prevzamejo**, se jim zaračuna **polna cena malice** (velja tudi za dijake s subvencijo!). Cena malice se odšteje od dobroimetja na njihovem računu. Če bo stanje na njihovem računu negativno, se bo možnost prijave na malico zaklenila in naročilo ne bo več možno, dokler ne bodo položili denarja na svoj račun.

**4. ODJAVA OBROKA**

Če so se dijaki prijavili in ugotovijo, da malice iz kakršnih koli razlogov ne bodo prevzeli, je potrebno narediti **odjavo obroka** preko eAsistenta.

Kot pravočasno odjavljen obrok se šteje tisti, ki je odjavljen **do 8.00** za isti dan. Primer: če ste se naročili za torek in ugotovite, da vas ne bo v šolo ali da ne boste šli na malico, se morate odjaviti najkasneje v torek do 8.00.

Odjave po tej uri vam zaradi načina organizacije šolske prehrane, žal, ne bomo mogli priznati. V tem primeru se vam bo od dobropisa odštel znesek za malico.

**5. ODJAVA ŠOLSKE PREHRANE**

V primeru, da dijaki ne želijo več prejemati šolske malice, oddajo odstopno izjavo staršev v tajništvu šole (obrazec je na spletni strani šole).